Tifla ta' 11-il sena tmut waqt li kienet pożittiva bil-Covid-19 ġewwa Palermo… il-familja tagħha ma kinitx imlaqqma Ritratt: AgFang Tifla ta' 11-il sena mietet wara li kienet pożittiva għall-Covid-19. Għal diversi jiem, hija kienet qiegħda tiġi rikoverata fis-sala tal-kura intensiva ġewwa sptar f'Palermo wara li kienet infettata bil-varjant Delta. It-tifla, li kellha marda rari marbuta mal-metaboliżmu, jidher li ġiet infettata minn oħtha l-kbira wara li rritornat minn Spanja. Il-ġenituri ta' din iċ-ċkejkna mhumiex imlaqqma kontra l-Covid-19 u rriżultaw pożittivi għall-virus. Direttur mediku u pedjatri li tkellmu qalu li hemm ċertezza waħda li bħala Soċjetà Taljana tal-Pedjatrija se jibqgħu jirrepetuha għal diversi drabi: dik li l-unika arma kontra din il-pandemija hija t-tilqima. Qalu li quddiem każijiet bħal dawn, iridu jirrepetu li bit-tilqim biss nistgħu niġġieldu l-pandemija għal diversi raġuni fosthom biex tiġi limitata l-possibiltà li l-virus ikompli jinfirex kif ukoll biex jitnaqqas ir-riskju li jiżviluppaw varjanti ġodda.